**Bill Willingham**, nado en decembro de 1956 en Fort Belvoir, Virxinia, é un escritor e artista estadounidense de banda deseñada.

Traxectoria
-----------

### Primeiros anos

Willingham comezou a traballar como escritor de banda deseñada a tempo completo a principios da década de 1980, despois de conseguir un traballo como editor en IRS, un fabricante de xogos de rol, a finais dos anos 70.

Debutou artisticamente con *Elementals*, escribindo a primeira serie e a maioría da segunda, así como algúns especiais como *Elementals Special*, *Elementals: Sex Special* (1991), *Elementas: Ghost of a Chance* (1995) e *Elementals: The Vampire's Revenge*. Seguiu con historias para o clásico de DC Comics *Green Lantern* e tres números da serie *Coventry* creada por el. Tamén produciu algúns cómics pornográficos en 1991 baixo o título *Ironwood*.

### Anos 90 e 2000

A finais da década de 1990, Willingham escribiu a serie de trece partes *Pantheon*, publicada por Lone Star Press. A continuación seguiu unha concentración gradual na súa obra literaria: escribiu unha serie de novelas curtas que trataban sobre as aventuras modernas da antiga figura mítica do guerreiro anglosaxón Beowulf e a novela fantástica *Down the Mysterly River*.

Desde o inicio dos anos 2000, Willingham escribiu para DC Comics, incluíndo traballos sobre a bruxa Thessaly e series de superheroes como *Robin* (2004 a 2006), *Batman* e *Legends of the Dark Knight*. Tamén colaborou con Marvel Comics en *Ultimate X-Men*. Despois de escribir *Day of Vengeance*, comezou a serie *Shadow Pact*, que presenta un grupo de seres sobrenaturais, incluíndo Deadman e Zatanna. Ademais, desde 2002, a serie *Fables* de Willingham, publicada por Vertigo (un selo de DC), narra as aventuras de personaxes de contos de fadas en Nova York actual, gañando premios como o Eisner e inspirando o videoxogo *The Wolf Among Us*.

### Posicións políticas

**Willingham** mantivo unha posición ambigua sobre a súa ideoloxía, nun mundo coma o da banda deseñada maioritariamente de esquerda. Tanto a súa obra como el mesmo foron caracterizados como de dereitas ou conservadores, sionistas e mesmo racistas.

#### Polémica sobre os dereitos de autor

Moitos autores da BD criticaron as grandes editoras respecto ao tratamento da propiedade intelectual e os dereitos dos creadores. Alan Moore, sentiuse traizoado por DC pola xestión dos dereitos de *Watchmen*, Jack Kirby tivo desacordos con Marvel, Frank Miller criticou á industria centrado en temas sociais, Neil Gaiman apoiou licenzas abertas como Creative Commons, e outros como Cory Doctorow, aínda que non é un autor de BD, criticaron activamente as políticas tradicionais de dereitos de autoría.

**Bill Willingham**, asegurou que desde o 15 de setembro de 2023, toda a propiedade de *Fables* está no dominio público, sendo previamente da súa propiedade exclusiva. Despois deste anuncio, DC respondeu que tomaría medidas legais para protexer os seus dereitos.

Notas
-----

1. ↑  "Willingham-Bill-1956". *encyclopedia.com*.
2. ↑  "The Messy Conservative Worldbuilding Of Bill Willingham’s ‘Fables’" (en inglés). 2011-08-23. Consultado o 2023-09-17.
3. ↑  "Is it true Bill Willingham is racist and supports Israel? - Off-Topic". *Comic Vine* (en inglés). 2015-04-16. Consultado o 2023-09-17.
4. ↑  Cronin, Brian (2023-09-14). "Bill Willingham Puts Fables Into the Public Domain". *CBR* (en inglés). Consultado o 2023-09-17.
5. ↑  Sanmartín, Juan (2023-09-18). "DC no se va a quedar de brazos cruzados con Fábulas: la editorial no reconoce el lanzamiento al dominio público". *Vidaextra* (en castelán). Consultado o 2023-09-20.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Bill Willingham Modificar a ligazón no Wikidata*** |

### Ligazóns externas

* Páxina oficial

|  |  |
| --- | --- |
| Control de autoridades | 
* Wd: Q862653
* WorldCat
* VIAF: 54394200
* BIBSYS: 8021940
* BNE: XX893563
* BNF: 14584178d
* CANTIC: a1188583x
* Europeana: ID
* FAST: 1989821
* GND: 129165301
* IMDb: nm1037116
* ISNI: 0000 0001 2133 7129
* LCCN: no2002027903
* NKC: kv2008437704
* NTA: 330351095
* OL: OL1398299A
* RPGG: 13830
* SUDOC: 144244381

 |